DA

Bruxelles, den 30.1.2008

KOM(2008) 35 endelig

KOMMISSIONENS ARBEJDSDOKUMENT

Reduktion af administrative byrder i Den Europæiske Union

Statusrapport for 2007 og perspektiver for 2008

{KOM(2008) 32 endelig}

{KOM(2008) 33 endelig}

KOMMISSIONENS ARBEJDSDOKUMENT

Reduktion af administrative byrder i Den Europæiske Union

Statusrapport for 2007 og perspektiver for 2008

1. Indledning

Unødvendige administrative byrder hæmmer vækst og innovation. Uden sådanne byrder ville virksomhederne kunne bruge mere tid på deres vigtigste forretningsaktiviteter og således udnytte arbejdskraften mere effektivt, hvilket vil gavne produktiviteten og nedbringe produktionsomkostningerne. Reduktion af unødvendige administrative byrder er derfor et vigtigt mål i strategien for vækst og beskæftigelse.

I januar 2007 forelagde Kommissionen et ambitiøst handlingsprogram med henblik på at reducere virksomhedernes administrative byrder i EU med 25 % inden udgangen af 2012 [1]. Handlingsprogrammet blev vedtaget på Det Europæiske Råds forårsmøde i marts 2007 [2]. Mere konkret vedtog Rådet de fælles reduktionsmål og opfordrede medlemsstaterne til at "fastsætte deres egne nationale mål med et tilsvarende ambitionsniveau" [3].

Dette arbejdsdokument ledsager dokumentet om den anden strategiske gennemgang af programmet for bedre lovgivning [4]. Det indeholder en gennemgang af de fremskridt, der er gjort i 2007, og skitserer perspektiverne for 2008.

2. Kortlægning, måling og reduktion af administrative byrder forårsaget af fællesskabslovgivningen

Handlingsprogrammet indeholder en konkret gennemgang af Kommissionens planer for arbejdet med medlemsstater og interesserede parter frem imod fristen 2012. Der vil blive set nærmere på omkostningerne ved de oplysningsforpligtelser, virksomhederne er pålagt, og unødvendige krav vil blive fjernet. Det vil gøre lovgivningen mere effektiv, uden at det berører hensigten med de konkrete lovbestemmelser.

Et af hovedelementerne i handlingsprogrammet er en storstilet måling af de administrative omkostninger, som de lovfæstede oplysningskrav indebærer for virksomhederne. Disse basismålinger omfatter forpligtelser, der stammer fra EF-lovgivning og fra nationale bestemmelser til gennemførelse af EF-lovgivningen. Den anvendte metode er baseret på den såkaldte EU-standardomkostningsmodel, som er inspireret af forskellige udgaver af den standardomkostningsmodel (SCM), der aktuelt anvendes i 15 medlemsstater [5].

EU-målingerne fokuserer på de mest tyngende oplysningsforpligtelser på tretten prioriterede områder:

(a) Landbrug og landbrugsstøtte

(b) Årsregnskaber/selskabsret

(c) Samhørighedspolitik

(d) Miljø

(e) Finansielle tjenesteydelser

(f) Fiskeri

(g) Fødevaresikkerhed

(h) Lægemiddellovgivning

(i) Offentlige indkøb

(j) Statistikker

(k) Skattelovgivning (moms)

(l) Transport

(m) Arbejdsmiljø/arbejdsmarkedsrelationer.

Disse prioriterede områder blev udvalgt på grundlag af en pilotundersøgelse fra 2006, hvor målinger foretaget i CZ, DK, NL og UK blev sammenlignet, samt data fra medlemsstater og interesserede parter [6].

I juli 2007 engagerede Kommissionen i lighed med de fleste af de medlemsstater, der har ladet foretage en sådan måling, et stort konsulentkonsortium til at bistå sig med at kortlægge og måle oplysningsforpligtelser.

Programmet er både hvad angår dybde og omfang uden fortilfælde på EU-plan. Mere end 40 retsakter på tretten prioriterede områder, som menes at tegne sig for mere end 80 % af de administrative byrder med oprindelse i EU-lovgviningen [7], er ved at blive gennemgået [8]. At kortlægge flere hundrede oplysningsforpligtelser og fastlægge, hvilken type aktiviteter der er krav om, hvilke grupper der er berørt, og hvor meget tid de har brugt på hver enkelt opgave, er et overordentligt krævende arbejde. At foretage en sådan analyse samtidigt i alle 27 medlemsstater er endnu mere krævende. Dette er baggrunden for, at der er blevet afsat så stort et beløb til projektet (cirka 20 mio. EUR).

Arbejdet forløber i overensstemmelse med den oprindelige tidsplan. Alle EU's oplysningsforpligtelser blev identificeret og beskrevet (kortlagt) i 2007. Derpå blev gennemførelsesbestemmelserne i alle medlemsstater gennemgået i samarbejde med de såkaldte "fælleskontakter", som medlemmerne af gruppen af højtstående nationale reguleringseksperter har oprettet [9]. Fælleskontakternes hovedopgave består i at lette samarbejdet mellem Kommissionen og dennes konsulenter på den ene side og medlemsstaternes administrationer på den anden side. Det er et stort ansvar, eftersom det i væsentligt omgang bidrager til bedre overensstemmelse mellem de anvendte metoder og til, og at resultaterne bliver lettere at sammenligne på tværs af landene [10]. De nationale fælleskontakter modtager regelmæssigt opdateringer om programmets gennemførelse og opfordres navnlig til at give feedback om de nationale data, der indsamles på hvert enkelt trin i forløbet. Kommissionen er taknemmelig for det arbejde, der allerede er blevet gjort, men understreger, at det vil blive nødvendigt med en endnu større indsats i 2008 for at sikre, at handlingsprogrammets stramme tidsplan overholdes.

Figur 1: Overblik over projektet – Moduler og tidsplan

(...PICT...)

I 2008 interviewer EU virksomheder for at vurdere, hvor stort et tidsforbrug, og hvor store omkostninger de har haft som følge af kravene. Interviewene forventes afsluttet i løbet af sommeren 2008.

Det vil af handlingsprogrammet navnlig fremgå, hvilke medlemsstater der har besluttet at gå ud over, hvad der er strengt nødvendigt ifølge EF-lovgivningen, og hvad omkostningerne har været. Der har aldrig tidligere været foretaget en så omfattende sammenligning, og resultaterne vil gøre det muligt at fastlægge bedste praksis for gennemførelse i national ret af EF-lovgivning. Der vil senere blive formuleret anbefalinger for omfattende reduktionsforanstaltninger.

I de 42 gennemgåede retsakter er der blevet fundet 344 EU-oplysningsforpligtelser; det største antal blev fundet inden for årsregnskaber/selskabsret (75 oplysningsforpligtelser) og fødevaresikkerhed (64 oplysningsforpligtelser) [11].

Forslag til udryddelse af unødvendige administrative byrder indsamles under hele programmet og behandles løbende af Kommissionen sammen med de forslag, der indsendes af medlemsstaterne [12] og onlinehøringens respondenter (se nedenfor). Dette betyder, at der vil blive fremsat forslag i løbet af hele året. Hvor som helst, der er mulighed for det, og i overensstemmelse med de strategiske rammer i "eKommissionen 2006-2010" [13] og "i2010-stategien" [14] for e-forvaltninger i Europa vil Kommissionen fortsætte indsatsen for at reducere de administrative byrder og med henblik herpå fremme brugen af informations- og kommunikationsteknologi.

2.1. De første resultater af pilotprojektet vedrørende det prioriterede område: Selskabsret

Et af de mest omfattende prioriterede områder – selskabsret/årsregnskaber – kortlægges og måles før de andre prioriterede områder [15]. Resultaterne af medlemsstaternes målinger tyder på, at dette er et vigtigt område med store byrder. Der kan derfor være store fordele ved at sætte hurtigt ind i en tidlig fase. På dette område vil Kommissionen kunne fremsætte forslag inden sommeren 2008. Det må anses, at nogle rapporteringskrav vedrørende spaltninger eller fusioner ikke længere vil være nødvendige.

Kortlægningen af EU-oplysningsforpligtelser for selskabsret påbegyndtes tidligt i august 2007 og afsluttedes i oktober; herefter fulgte kortlægningen af nationale oplysningsforpligtelser, som afsluttedes i november. Fælleskontakterne gav feedback om resultaterne af kortlægningen på nationalt plan [16], og målingerne startede i december 2007. Målingerne vil blive afsluttet først på året 2008, og de foreløbige resultater vil foreligge i februar 2008. En endelig evaluering af resultaterne af målingerne og en liste over anbefalinger til reduktionsforanstaltninger vil foreligge inden udgangen af marts 2008.

Efter de to første faser (kortlægning på EU-plan og på nationalt plan) tegnede der sig et billede af et yderst komplekst område, og de samlede byrder på dette prioriterede område forventes at være betydelige. Otte direktiver blev anset for at være særligt tyngende. De stammede fra De Europæiske Fællesskabers første år, så det er sandsynligt, at de indeholder en række oplysningsforpligtelser, som set med nutidens øjne forekommer forældede, urimelige eller overlappende. Tilsammen indeholder de otte direktiver 75 oplysningsforpligtelser såsom kravet til virksomheder om at udarbejde og offentliggøre et årsregnskab eller forpligtelsen for fusionerende selskaber til at udarbejde en detaljeret rapport indeholdende en redegørelse for fusionsplanen og en begrundelse for denne baseret på de retlige og økonomiske forhold.

De 75 EU-oplysningsforpligtelser kan knyttes sammen med mere end 2 000 gennemførelsesbestemmelser i de 27 medlemsstater. Der synes at være store forskelle mellem medlemsstaterne på, i hvilket omfang de har knyttet yderligere krav angående indhold, målgruppe eller hyppighed til kravene i EU-oplysningsforpligtelserne.

Selv om de hidtil foreliggende resultater kun er foreløbige, ser det ud til, at de højeste omkostninger (ikke nødvendigvis de største byrder) er at finde i forbindelse med oplysningsforpligtelser, der vedrører udarbejdelse og revision af årsregnskaber og koncernregnskaber, jf. det fjerde og syvende selskabsretdirektiv [17].

Den tidlige kortlægning og måling, der blev gennemført på det prioriterede område selskabsret, frembød desuden en lejlighed til at kontrollere den seneste udvikling inden for metodik og it, inden målingsprojektet sættes i gang i sin fulde udstrækning på de andre prioriterede områder. De metoderelaterede spørgsmål, der opstod som følge af arbejdet med det prioriterede område i pilotundersøgelsen, vedrørte f.eks. EF-bestemmelser, der udtrykkeligt giver medlemsstaterne mulighed for at indføre/eller ikke at indføre oplysningsforpligtelser, og EF-bestemmelser, der ikke indeholder oplysningsforpligtelser, men som kan føre til indførelse af nationale oplysningsforpligtelser.

3.

Hurtige tiltag til reduktion af administrative byrder

Et af hovedelementerne i handlingsplanen er en storstilet måling af administrative byrder i 2007-8, som vil blive fulgt op af omfattende forenklingsforslag. Med henblik på at skabe konkrete resultater på kort sigt indeholder handlingsprogrammet dog også umiddelbare tiltag, der gennem tekniske ændringer af de bestående regler bør kunne give store fordele. De nødvendige ændringer er af en sådan karakter, at tiltagene kan vedtages forholdsvis hurtigt. De kaldes derfor "hurtige tiltag".

Ti hurtige tiltag blev præsenteret i 2007 med en forventet besparelse for erhvervslivet i EU på 1,3 mia. EUR. Det er Kommissionens hensigt at præsentere et tilsvarende antal hurtige tiltag i 2008.

Ifølge planen vil Kommissionen fortsætte med at fremsætte reduktionsforslag på to fronter: I forbindelse med de tekniske ændringer opfordres lovgiverne til at prioritere en hurtig vedtagelse, så det bliver muligt at anvende særligt hurtige procedurer; samtidig vil det rullende forenklingsprogram [18] blive opdateret med mere omfattende ændringer.

3.1. De ti første hurtige tiltag

I januar 2007 meddelte Kommissionen, at den havde til hensigt at præsentere ti tiltag efter den hurtige procedure [19]. Det Europæiske Råd opfordrede på mødet i marts 2007 specifikt Rådet og Europa-Parlamentet til at "give særlig prioritet til de øjeblikkelige tiltag, som angives i handlingsprogrammet […], således at disse tiltag kan vedtages snarest muligt i 2007".

Disse øjeblikkelige tiltag faldt i tre kategorier:

· 4 gennemførelsesforanstaltninger, som skal vedtages af Kommissionen (udvalgsproceduren)

· 1 samlet pakke bestående af 2 forslag til retsakter omfattende 3 tiltag [20]

· 3 uafhængige forslag til retsakter.

F.eks. tog det forslag i den samlede pakke, som vedrører direktiver, sigte på at fjerne unødvendige byrder for aktieselskaber, der er involveret i fusioner eller spaltninger. Det grundlæggende i forslaget var, at selskaber ikke skulle tvinges til at lade udarbejde bekostelige ekspertrapporter, medmindre aktionærerne stiller krav om det.

Alt i alt var 5 ud af 10 tiltag formelt vedtaget pr. 31. december 2007 [21]. De repræsenterer tilsammen besparelser på cirka 500 mio. EUR i administrative byrder. De fire gennemførelsesforanstaltninger blev vedtaget af Kommissionen i løbet af cirka seks måneder. Det i foregående afsnit omtalte forslag til retsakt blev vedtaget på rekordtid efter den fælles beslutningsprocedure [22]. Europa-Parlamentet og Rådet forventes at vedtage de resterende forslag i løbet af de første måneder af 2008.

At benytte en samlet pakke har generelt den store fordel, at det klart signaleres, at formålet med forslaget ikke er at ændre indholdet af den pågældende lovgivning, men blot at gøre kort proces med unødvendige administrative byrder. Metoden er ganske vist forholdsvis ny, men der er grund til at støtte dens anvendelse i fremtiden.

Med henblik på at fremme behandlingen af tiltag til reduktion af tekniske administrative byrder bør Parlamentet og Rådet indføre en særlig – hurtig – vedtagelsesprocedure. Dette er nødvendigt for at sikre, at et stort antal reduktionsforslag kan blive behandlet i 2009 [23]. Det er af afgørende betydning at undgå forsinkelser i vedtagelsen af disse forslag, hvis EU skal kunne opfylde sin målsætning om en reducere de administrative byrder med 25 % inden udgangen af 2012.

3.2. Mulige nye hurtige tiltag

Når de interne evaluerings- og høringsprocedurer er afsluttet, vil Kommissionen præsentere flere hurtige tiltag i 2008. En række problemer, der giver anledning til unødvendige administrative byrder, blev identificeret på grundlag af interne undersøgelser og forslag fra interesserede parter og eksperter i medlemsstaterne. Nedenstående er eksempler på problemer, som hurtigt kunne løses ved hjælp af tekniske tiltag:

· Virksomheder, der videreforarbejder bestemte landbrugsprodukter, har under visse betingelser ret til produktionsrestitutioner. Såfremt restitutionerne overstiger en vis tærskel, er der for at undgå videreforarbejdning i spekulationsøjemed indført en række ekstra administrative krav, som virksomhederne skal opfylde. I nogle tilfælde synes disse krav at gælde, uanset om der er risiko for spekulation.

· Nogle anmeldelseskrav for mobile ikke-vejgående maskiner betyder et betragteligt ekstraarbejde for producenterne, mens det i de mange år, kravene har været gældende, ikke er blevet bevist, at de har tjent noget særligt formål.

· Producenter af bestemte typer radioudstyr har store omkostninger forbundet med forpligtelsen til at give de nationale myndigheder i alle berørte medlemsstater meddelelse om, at de har til hensigt at markedsføre det pågældende produkt. Dette sammen med det forhold, at oplysningskravene varierer fra den ene medlemsstat til den anden, forekommer at medføre unødvendige byrder.

· Et stort antal mindre virksomheder indsender oplysninger om varer, de indfører fra andre medlemsstater (Intrastat-systemet). Ordningen synes ikke at bidrage væsentligt til den statistiske nøjagtighed, men er en betragtelig byrde for virksomhederne.

· For ændringer, som vedrører medicinalvarer bragt i omsætning i EU, gælder der omfattende regler, og for virksomhederne er det derfor meget ressourcekrævende at foretage sådanne ændringer. Dette gælder navnlig i forbindelse med ændringer af emballagen eller af producentens adresse. Det er nødvendigt, at sådanne ændringer er underkastet bestemte regler for at sikre, at patienterne er korrekt informeret, men nogle af bestemmelserne kan være unødvendigt belastende.

· Forskellige definitioner af "flygtige organiske forbindelser" skaber en vis forvirring og komplicerer rapporteringen unødvendigt.

· Fiskefartøjer med en længde på 24 meter eller mere skal ifølge nogle bestemmelser gennemgå en inspektion hvert fjerde år; efter andre bestemmelser er det hvert femte år. Sådanne forskelle i inspektionshyppigheden kan være en unødvendig byrde for ejerne.

Der har været særlig fokus på området selskabsret, som er et af de vigtigste områder, når det gælder administrative byrder. Her fandtes følgende problemer:

· Visse krav om offentliggørelse af virksomhedsoplysninger forekommer forældede i betragtning af udviklingen inden for elektronisk kommunikation.

· Specifikke oversættelses- og dokumentationskrav i forbindelse med registrering af en virksomhedsafdeling forekommer overdrevent belastende.

· Kravet om en redegørelse for etableringsomkostninger og en oversigt over nettoomsætningens fordeling i noterne til årsregnskaberne (oplysningskrav) synes at være urimeligt for små og mellemstore virksomheder.

Kommissionen vil også anmode den nyoprettede gruppe af højtstående uafhængige interesserede parter vedrørende administrative byrder om en udtalelse, inden den færdiggør listen over hurtige tiltag for 2008.

4. Høring af interesserede parter

Reduktion af byrder er ikke en opgave, EU kan eller bør påtage sig alene. EF-lovgivningen gennemføres i de fleste tilfælde af medlemsstaterne og påvirker borgere og virksomheder. Der er derfor i forbindelse med gennemførelsen af handlingsprogrammet behov for ekstern ekspertbistand, således at de interesserede parters konkrete erfaringer kan blive taget i betragtning.

De interesserede parter inddrages på tre niveauer:

· online høring på 22 officielle EU-sprog

· lokale workshopper med virksomheder i medlemsstaterne

· gruppen af højtstående uafhængige interesserede parter vedrørende administrative byrder.

Disse tre niveauer sikrer løbende input fra alle interesserede parter over hele Europa og gennemsigtighed i gennemførelsen af det handlingsprogram, som blev bebudet i januar 2007 [24]. På en række områder (f.eks. landbrug) befordres høringen af medlemsstaternes eksperter desuden gennem sektorspecifikke ekspert- eller konsulentgrupper.

4.1. Online høring af de interesserede parter

Den 21. september 2007 oprettede Kommissionen et websted, baseret på bedste praksis fra lignende websteder i en række medlemsstater, i den hensigt at give erhvervsliv og borgere mulighed for at fremkomme med forslag til reduktion af administrative byrder i EF-lovgivningen som led i handlingsprogrammet. Webstedet er tilgængeligt på 22 officielle EU-sprog på denne adresse: http://ec.europa.eu/enterprise/admin-burdens-reduction/index_da.htm

Onlinehøringen blev iværksat på baggrund af bedste praksis i medlemsstaterne med det formål at give erhvervslivet i EU mulighed for at gå direkte til Europa-Kommissionen og fortælle, hvad de er utilfredse med. Webstedet er til for at indsamle konkrete oplysninger om problemer og konkrete forslag vedrørende administrative byrder.

En skematisk oversigt over de hidtil indkomne klager og forslag findes i bilag 5. I januar 2008 udsendes den første kvartalsrapport med en præsentation af disse klager og forslag. Den vil være tilgængelig på følgende adresse: http://ec.europa.eu/enterprise/admin-burdens-reduction/reports_en.htm. Da klagerne og forslagene ofte også går på nationale foranstaltninger, vil disse blive drøftet indgående med medlemsstaterne.

4.2. Workshopper i medlemsstaterne

I løbet af første halvdel af 2008 vil der blive afholdt workshopper og konferencer med repræsentanter for erhvervslivet fra alle medlemsstater for at øge bevidstheden om programmet og indhente kommentarer og forslag. Sidst på året 2008 og videre frem vil der blive afholdt en ny runde arrangementer for at formidle resultaterne. Yderligere oplysninger om disse tiltag vil kunne findes på Kommissionen websted for administrative byrder [25].

4.3.

Gruppen af højtstående uafhængige interesserede parter vedrørende administrative byrder

Den 31. august 2007 traf Kommissionen afgørelse om at nedsætte en gruppe af højtstående uafhængige interesserede parter vedrørende administrative byrder [26]. Gruppen har et treårigt mandat [27] og vil blive finansieret som led i et pilotprojekt, der er blevet tildelt midler takket være en ændring af EU's budget, som Europa-Parlamentet har vedtaget.

Den 13. september 2007 udnævnte Kommissionen Dr. Edmund Stoiber, den tidligere ministerpræsident i Bayern, til formand for gruppen af højtstående uafhængige interesserede parter og begrundede udnævnelsen med Stoibers årelange indsats for bedre lovgivning i Bayern, Tyskland og Europa. Kommissionen opfordrede repræsentative organisationer fra hele EU til at indstille kandidater. Efter grundige overvejelser og i tæt samråd med Dr. Stoiber udpegede Kommissionen den 23. november de resterende 14 medlemmer af gruppen. Gruppens medlemmer inkluderer lederne af flere organer, der kæmper mod bureaukrati på medlemsstatsplan, repræsentanter for industrien, små og mellemstore virksomheder samt miljø- og forbrugerorganisationer, som alle har førstehåndserfaring med bedre lovgivning [28].

Gruppen skal rådgive Kommissionen om gennemførelsen af handlingsprogrammet og fremkomme med anbefalinger om foranstaltninger til reduktion af administrative byrder. Det konstituerende møde i gruppen fandt sted den 17. januar 2008. Kommissionen vil være særdeles opmærksom på gruppens anbefalinger, inden den fremsætter forslag med henblik på at reducere administrative byrder.

5. Nationale programmer til reduktion af administrative byrder

Det Europæiske Råd erklærede sig på mødet i marts 2007 enige i de foreslåede reduktionsmål for administrative byrder, der er foranlediget af EU-lovgivningen, og opfordrede medlemsstaterne til at "fastsætte deres egne nationale mål med et tilsvarende ambitionsniveau inden for deres kompetenceområder senest i 2008" [29]. EU-institutionerne har taget initiativ til at reducere de administrative byrder, der er foranlediget af EU-lovgivningen (-25 % inden udgangen af 2012), men det er nødvendigt at gøre mere på medlemsstatsplan.

I december 2007 var situationen den, at seks medlemsstater havde afsluttet basismålinger af oplysningsforpligtelserne i de respektive lande (AU, CZ, DK, DE, NL og UK). En række andre medlemsstater havde foretaget delvise målinger og/eller havde planlagt at gå i gang med en fuldstændig måling.

Tolv medlemsstater havde sat sig et reduktionsmål, for de flestes vedkommende på 25 %, dvs. et ambitiøst mål svarende til det mål, der er sat på EU-plan [30].

6. Næste skridt

Europa-Parlamentet og Rådet opfordres til:

· at afslutte beslutningsprocessen for de af Europa-Kommissionens forslag til hurtige tiltag til reduktion af administrative byrder, som endnu ikke er færdigbehandlede, før mødet i Det Europæiske Råd i marts 2008

· at fremskynde behandlingen af de forslag til hurtige tiltag til reduktion af administrative byrder, som Kommissionen fremsætter i 2008, samt andre dermed forbundne forenklingsforslag, som i væsentlig grad vil bidrage til at nedsætte de administrative byrder på områder såsom landbrug, selskabsret og finansielle tjenesteydelser

· at sørge for passende arbejdsmetoder, så vedtagelsen af forenklingsforanstaltninger i henhold til den interinstitutionelle aftale om bedre lovgivning fra 2003 fremskyndes.

Medlemsstaterne opfordres til:

· at indsende deres nationale mål inden Det Europæiske Råds forårsmøde i 2008

· at tage hensyn til erfaringerne fra handlingsprogrammet i indsatsen for at reducere de byrder, som følger af den retlige og den praktiske gennemførelse af EU-lovgivningen.

Kommissionen fremlægger resultaterne af målingerne af de administrative byrder inden udgangen af 2008, hvorefter den vil fremsætte yderligere forslag med henblik på at opfylde reduktionsmålet på 25 %. Som bebudet i handlingsprogrammet fra januar 2007 vil Kommissionen desuden opstille specifikke mål for hvert område i 2008 [31].

7. Konklusion

Handlingsprogrammet er sat på skinner. Gennemførelsen i 2007 satte fokus på en række centrale emner. Det er nødvendigt at involvere alle interesserede parter aktivt. Hvis erhvervslivet skal kunne høste fuldt udbytte af en storstilet reduktion af administrative byrder som denne, er det vigtigt, at medlemsstaterne fortsætter deres indsats på nationalt plan. Især er det vigtigt, at medlemsstaterne vedtager nationale reduktionsmål med et ambitionsniveau svarende til EU-målet for 2008, sådan som Det Europæiske Råd fastslog på forårsmødet i 2007. På samme måde bør EU-lovgiverne huske på Det Europæiske Råds opfordring til at give særlig prioritet til vedtagelsen af de hurtige tiltag, som Europa-Kommissionen fremlægger.

Annex 1: Mapping of EU information Obligations – Preliminary results

Priority Area and pieces of EU legislation | Number of EU IOs |

Agriculture and agricultural subsidises | 9 |

Council Regulation (EC) 1782/2003 of 29 September 2003 establishing common rules for direct support schemes under the common agricultural policy and establishing certain support schemes for farmers | (separate study completed) |

Commission Regulation (EC) No 1291/2000 of 9 June 2000 laying down common detailed rules for the application of the system of import and export licences and advance fixing certificates for agricultural products | 9 |

Annual Accounts/Company law | 75 |

First Council Directive of 9 March 1968 on co-ordination of safeguards which, for the protection of the interests of members and others, are required by Member States of companies, with a view to making such safeguards equivalent throughout the Community (68/151/EEC) | 1 |

Second Council Directive of 13 December 1976 on coordination of safeguards which, for the protection of the interests of members and others, are required by Member States of companies (77/91/EEC) | 32 |

Third Council Directive of 9 October 1978 concerning mergers of public limited liability companies (78/855/EEC) | 9 |

Fourth Council Directive of 25 July 1978 on the annual accounts of certain types of companies (78/660/EEC) | 7 |

Sixth Council Directive of 17 December 1982 concerning the division of public limited liability companies (82/891/EEC) | 16 |

Seventh Council Directive of 13 June 1983 on consolidated accounts (83/349/EEC) | 2 |

Eleventh Council Directive of 21 December 1989 concerning disclosure requirements in respect of branches opened in a Member State by certain types of company governed by the law of another State (89/666/EEC) | 5 |

Twelfth Council Directive of 21 December 1989 on single-member private limited-liability companies (89/667/EEC) | 3 |

Cohesion policy | 6 |

Council Regulation (EC) No 1260/1999 of 21 June 1999 laying down general provisions on the Structural Funds, as amended by Council Regulation (EC) No 1105/2003 of 26 May 2003 | 6 |

Environment | 43 |

Directive 2003/105/EC of the European Parliament and of the Council of 16 December 2003 amending Council Directive 96/82/EC on the control of major-accident hazards involving dangerous substances | 7 |

Regulation (EC) No 1013/2006 of the European Parliament and of the Council of 14 June 2006 on shipments of waste | 15 |

Council Directive 96/61/EC of 24 September 1996 concerning integrated pollution prevention and control (as amended by Regulation (EC) No 166/2006 of the European Parliament and of the Council of 18 January 2006 concerning the establishment of a European Pollutant Release and Transfer Register and amending Council Directives 91/689/EEC and 96/61/EC) | 5 |

Waste Electrical and Electronic Equipment (WEEE) directive 2002/96/EC | 9 |

Directive 2000/53/EC of the European Parliament and of the Council of 18 September 2000 on end-of life vehicles | 7 |

Financial services | 44 |

Directive 2006/48/EC of the European Parliament and of the Council of 14 June 2006 relating to the taking up and pursuit of the business of credit institutions | 17 |

Directive 2006/49/EC of the European Parliament and of the Council of 14 June 2006 on the capital adequacy of investment firms and credit institutions | 11 |

Directive 2002/83/EC of the European Parliament and of the Council of 5 November 2002 concerning life insurance | 16 |

Fisheries | 12 |

Council Regulation (EEC) No 2847/93 of 12 October 1993 establishing a control system applicable to the common fisheries policy | 12 |

Food safety | 64 |

Regulation (EC) No 1760/2000 of the European Parliament and of the Council of 17 July 2000 establishing a system for the identification and registration of bovine animals and regarding the labelling of beef and beef products and repealing Council Regulation (EC) No 820/97 | 7 |

Council Regulation (EC) No 21/2004 of 17 December 2003 establishing a system for the identification and registration of ovine and caprine animals and amending Regulation (EC) No 1782/2003 and Directives 92/102/EEC and 64/432/EEC | 5 |

Directive 2000/13/EC of the European Parliament and of the Council of 20 March 2000 on the approximation of the laws of the Member States relating to the labelling, presentation and advertising of foodstuffs. | 1 |

Council Regulation (EC) 1/2005 Protection of animals during transport and related operations | 16 |

Regulation 1830/2003 GMOs - traceability rules require that operators have in place system to hold information for 5 years | 3 |

Council Directive 2000_29 of 8 May 2000 on protective measures against the introduction into the Community of organisms harmful to plants or plant products and against their spread within the Community | 31 |

Directive 98/6/EEC of the European Parliament and the Council of 16 February 1998 on consumer protection in the indication of the prices of products offered to consumers | 1 |

Pharmaceutical legislation | 35 |

Directive 2001/83/EC of the European Parliament and of the Council of 6 November 2001 on the Community code relating to medicinal products for human use | 22 |

Directive 2001/20/EC on the approximation of laws, regulations and administrative provisions of the Member States relating to the implementation of good clinical practice in the conduct of clinical trials on medicinal products for human use | 13 |

Public procurement | 8 |

Directive 2004/18/EC of the European Parliament and of the Council of 31 March 2004 on the coordination of procedures for the award of public work contracts, public supply contracts and public service contracts | 4 |

Directive 2004/17/EC of the European Parliament and of the Council coordinating the procurement procedures of entities operating in the water, energy, transport and postal services sectors (including Commission Regulation (EC) No 1564/2005 of 7 September 2005 establishing standard forms for the publication of notices in the framework of public procurement procedures pursuant to that directive) | 4 |

Statistics | 9 |

Regulation (EC) 638/2004 of the European Parliament and of the Council of 31 March 2004 on Community Statistics relating to the trading of goods between Member States and repealing Council Regulation (EEC) No 3330/91 | 1 |

Council Directive 2001/109/EC of the EP and Council on fruit trees | 1 |

Council Directive 93/23/EEC of 1 June 1993 on the statistical surveys to be carried out on pig production | 2 |

Council Directive 93/24/EEC of 1 June 1993 on the statistical surveys to be carried out on bovine animals | 2 |

Council Regulation (EEC N) 3924/91of 19 December 1991 on the establishment of a Community survey of industrial production | 1 |

Council Regulation (EC, Euratom) No 58/97 of 20 December 1996 concerning structural business statistics | 1 |

Tax law (VAT) | 25 |

Council Directive 2006/112/EC of 28 November 2006 on the Common system of value added tax | 25 |

Transport | 8 |

Regulation (EC) No 561/2006 of the European Parliament and of the Council of 15 March 2006 on the harmonisation of certain social legislation relating to road transport and amending Council Regulations (EEC) No 3821/85 and (EC) No 2135/98 and repealing Council Regulation (EEC) No 3820/85 | 2 |

Directive 2004/49/EC of the European Parliament and of the Council of 29 April 2004 on safety on the Community's railways and amending Council Directive 95/18/EC on the licensing of railway undertakings and Directive 2001/14/EC on the allocation of railway infrastructure capacity and the levying of charges for the use of railway infrastructure and safety certification | 6 |

Working environment/employment relations | 7 |

Council Directive 89/391/EEC of 12 June 1989 on the introduction of measures to encourage improvements in the safety and health of workers at work | 4 |

Directive 92/57/EEC of 24 June 1992 on the implementation of minimum safety and health requirements at temporary or mobile construction sites | 3 |

TOTAL | 344 |

Annex 2: State of play – Administrative Burdens measurement at Member State level

(...PICT...)

Belgium has done partial measurement in a number of unspecified areas. Cyprus, Greece, Luxembourg and Malta announced their intention to conduct partial measurements (to be determined). France announced that the mapping of all Information Obligations should be completed in March 2008.

Full baseline measurement means that all information obligations in the sector have been identified and quantified. Partial measurement means that some legal texts in the sector have been identified and quantified.

Annex 3: National targets for the reduction of administrative burdens as of end 2007

(...PICT...)

Annex 4: Fast Track Actions presented in 2007 - State of play on 15 January 2008

|

Areas | Change pursued | Proposal | Status | Estimated benefit (€) |

Executive measures | | | | |

Energy crops Commission regulation 1973/2004. | Reduce reporting obligation for farmers | | Adopted.Regulation 270/2007 of 13/03/2007 | 38,680,000 |

Export Refunds for agricultural products Commission regulation 800/1999. | Ease the requirements concerning the documentary proof to be delivered by operators in order to receive export refunds for exporting certain agricultural products. | | Adopted.Regulation 1001/2007 of 29/08/2007 | 210,830,000 |

Statistics on the information society Regulation 808/2004. | Simplify ordinary and sector questionnaire in annual Commission Regulation, thus easing the administrative burdens for respondents. | | Adopted.Regulation 1243/2007 of 18/07/2007 | 45,960,000 |

Hygiene on fishing vesselsRegulation 853/2004. | Remove unnecessary requirements for small fishing vessels. | | Adopted.Regulation 1243/2007 of 24/10/2007 | 14,010,000 |

“Omnibus” package | | | | |

Company law Directives 78/855 and 82/891. | Remove the requirement of drawing up an independent expert report in the case of a merger or a division if all shareholders renounce to it. | Proposal adopted on 7/03.COM (2007) 91. | Adopted.Directive 2007/63/EC of 13/11/2007 | 194,910,000 |

Transport documentsRegulation no. 11. | Remove outdated requirements (from 1960) to provide a series of information on tariffs, agreements, price deals and transport when transporting goods across national borders within the EU. | Proposal adopted on 7/03.COM (2007) 90. | European Parliament: 1st reading adoption on 15/01/2008. Council: ready for adoption. | 432,900,000 |

HACCP, food hygieneRegulation 852/2004. | Exempt micro-enterprises from certain HACCP (Hazard Analysis and Critical Control Point) requirements, thereby not imposing the same burdens on small bakers, grocery shops, market stalls etc. as on large supermarkets | Proposal adopted on 7/03.COM (2007) 90. | European Parliament: first exchange of views in committee in January 2008.Council: under discussion in working party. | 100,000,000to140,000,000 |

Stand-alone proposals | | | | |

Statistics on farmersDirectives 93/23, 93/24 and 93/25. | Simplify and reduce the frequency of agricultural statistics to once a year for surveys in member states with pig populations smaller than 3 million heads and cattle population smaller than 1.5 million heads. | Proposal adopted on 22/03.COM (2007) 129 | European Parliament: principle approval.Council working party agreement expected early 2008 | 66,640,000 |

Road haulage Directive 96/26. | Introduce electronic register to enhance exchange of data and a simplified and standardized format for the Community licence, certified copies and the driver attestation. | Proposal adopted on 23/05. COM (2007) 263 and COM (2007) 265 | European Parliament: 1st reading adoption expected in March 2008Council: under discussion in working party. | 44,300,000 |

Dangerous goodsDirective 96/35. | Simplify the administrative procedures both for public authorities (EU or national) and for private bodies. | Proposal adopted. COM (2006) 852 | European Parliament: 1st reading on 05/09. Council: principle approval in October 2007, formal agreement expected early 2008. | 101,750,000 |

Annex 5: Administrative Burdens Reduction - Online consultation as of 15 January 2008

(...PICT...)

(...PICT...)

(...PICT...)

(...PICT...)

Annex 6: Members of the High Level Group of Independent Stakeholders on Administrative Burdens

Dr Edmund Stoiber

Chair of the High Level Group of Independent Stakeholders on Administrative Burdens. Former Minister-President of Bavaria.

Mr Roland Berger

CEO of Roland Berger Strategy Consultants GmbH.

Mr Gabriel Côrte-Real Goucha

General Counsel of the Mirpuri Investments Group (a group of companies in Portugal and abroad which includes airlines, airport management, handling, real estates, a bank, etc.). Vice President for Institutional and International Relations of PME Portugal (an Association of SMEs). Representative of PME Portugal in the Commission for “Desformalização” of the Ministry of Justice. Nominated by European Small Business Alliance (ESBA).

Ms Annika Fritsch

Specialist taxes and corporate law and coordinator of Better Regulations at Företagarna, the Swedish Federation of Private Enterprises. Nominated by European Association of Craft, Small and Medium-sized Enterprises (UEAPME).

Mr Rick Haythornthwaite

Chairman of the “Better Regulation Commission” providing independent advice to the UK government, from business and other external stakeholders, about new regulatory proposals and about the Government's overall regulatory performance.

Mr John Hontelez

Secretary General of European Environmental Bureau (EEB), the largest european federation of environmental citizens organisations aiming for effective european environmental and sustainable development policies and with an active role in Better Regulation, Impact Assessment, better enforcement and Lisbon Process. Nominated by European Environmental Bureau (EEB).

Mr Riccardo Illy

President of the Region Friuli-Venezia-Giulia and President of the Assembly of European Regions.

Mr Robin Lindschoten

Chairman of the Dutch Advisory Board on Administrative Burdens (Actal) since May 2000.

Dr Johannes Ludewig

Executive Director of the Community of European Railway and Infrastructure Companies (CER); Chairman of the German “Nationaler Normenkontrollrat” (National Regulatory Control Council). Nominated by BusinessEurope.

Mr Candido Mendez

Secretary General of the UGT-E (Unión General de Trabajadores- Espana) and former President of ETUC. Nominated by European Trade Union Confederation (ETUC)

Mr Jim Murray

Director of BEUC, the European Consumers Organisation (Brussels). Previously Director of the Office of Consumer Affairs and Fair Trade in Ireland. Nominated by Bureau Européen des Unions de Consommateurs (BEUC).

Mr Pierre Pere Padrosa

Vice President of IRU (International Road Transports Union). President and Vice President of various Transports Federations. Nominated by International Road Transport Union (IRU).

Mr Pekka Pesonen

Secretary General of “Committee of Professional Agricultural Organisations in the European Union” (COPA) & “General Confederation of Agricultural Co-operatives in the European Union” (COGECA). State Secretary - Finnish Ministry of Agriculture and Forestry. Formerly dairy and livestock advisor in Brussels; employee with by Valio Ltd, Finnish dairy company. M.Sc.Agric. at Helsinki University. Nominated by Copa & Cogeca.

Mr Jacques Potdevin

Certified public accountant and auditor. Chairman of Jacques Potdevin & Associés (JPA Paris), CEO of JPA International and JPA Consulting International (network of certified public accountants and auditors representing 130 member firms in 41 countries). Senior lecturer to the French Business School HEC (hautes etudes commerciales). Nominated by European Federation of Accountants (FEE).

Mr Pavel Telicka

Director of “BXL consulting”. Senior Advisor at European Policy Centre (EPC). Former Commissioner nominated by the Czech Republic and co-responsible for the portfolio of Health and consumer protection with Commissioner David Byrne (in 2004). Nominated by European Policy Centre (EPC).

.

[1] KOM(2007) 23.

[2] Formandskabets konklusioner fra mødet i Det Europæiske Råd i Bruxelles (7.-8. marts 2007), s. 10 - http://www.consilium.europa.eu/ueDocs/cms_Data/docs/pressData/da/ec/93137.pdf.

[3] Yderligere oplysninger i bilag I.

[4] KOM(2008) 32.

[5] Kommissionen har bidraget til arbejdet i Standard Cost Model Network (http://www.administrative-burdens.com/).

[6] "Pilot project on administrative burdens", WIFO-CEPS, oktober 2006.

[7] Se konsekvensanalysen til handlingsprogrammet (SEK(2007) 84) og http://ec.europa.eu/enterprise/admin-burdens-reduction/admin_burdens_en.htm (foreligger kun på EN).

[8] Som det fremgår af handlingsprogrammet er de administrative byrder som følge af Rådets forordning (EF) nr. 1782/2003 (en enkeltbetalingsordning for landbrugerne, led i den fælles landbrugspolitik) blevet målt i en særskilt undersøgelse. Undersøgelsen, som blev afsluttet i oktober 2007, indeholder idéer til forenkling på området ("Study to assess the administrative burden on farms arising from the CAP" http://ec.europa.eu/agriculture/analysis/external/burden/exec_sum_en.pdf ).

[9] Gruppen, der blev nedsat i februar 2006 for at rådgive Kommissionen om bedre regulering, er sammensat af højtstående nationale reguleringseksperter fra alle medlemsstater (Kommissionens afgørelse 2006/210/EF af 28. februar 2006).

[10] Der blev holdt et første møde med deltagelse af alle fælleskontakter den 23. november 2007, og yderligere to møder er planlagt i første del af 2008.

[11] En detaljeret oversigt over antallet af kortlagte EU-oplysningsforpligtelser for hvert prioriteret område findes i bilag 1.

[12] Kommissionen modtog i 2007 en antal konkrete forslag fra den danske, den britiske og den slovenske stat og fra andre offentlige myndigheder, bl.a. fra delstatsregeringen i Bayern. Den har også modtaget vejledning fra gruppen af højtstående nationale reguleringseksperter.

[13] Se http://ec.europa.eu/dgs/informatics/ecomm/index_da.htm.

[14] Se http://ec.europa.eu/information_society/eeurope/i2010/index_en.htm.

[15] Der blev også foretaget en forudgående måling på et specifikt område (store engagementer) inden for det prioriterede område finansielle tjenesteydelser, hvilket betyder, at Kommissionen vil kunne fremsætte forslag sent i 2008.

[16] Se foregående afsnit.

[17] Rådets direktiv 78/660/EØF af 25. juli 1978 (4. direktiv) og Rådets direktiv 83/349/EØF af 13. juni 1983 (7. direktiv).

[18] KOM(2008) 33.

[19] KOM(2007) 23, bilag III.

[20] Den samlede pakke forener en række revisioner, som omfatter forskellige retsakter og eventuelt også forskellige sektorer, men er af samme (tekniske) type og har samme formål (dvs. at fjerne unødvendige administrative byrder). Eftersom en forordning kun kan revideres ved en forordning, og et direktiv kun ved et direktiv, har Kommissionen forelagt en samlet pakke med to forslag (en for hver retsaktstype).

[21] Bilag 3 indeholder en nærmere beskrivelse af status pr. 31. december 2007.

[22] Europa-Parlamentet og Rådet nåede til politisk enighed efter kun fire måneder. Den formelle vedtagelse i Rådet fandt sted den 22. oktober 2007.

[23] Der skal være valg til Europa-Parlamentet i juni 2009. I lyset heraf har Europa-Parlamentet meddelt, at det ikke kan påtage sig at behandle nye lovgivningstiltag efter marts/april 2009. Erfaringer fra tidligere Europaparlamentsvalg har vist, at lovgivningsarbejdet formodentligt ikke vil foregå med normal hastighed igen før november 2009.

[24] KOM(2007) 23.

[25] http://ec.europa.eu/enterprise/admin-burdens-reduction/.

[26] Kommissionens afgørelse 2007/623/EF af 31. august 2007 om nedsættelse af gruppen af højtstående uafhængige interesserede parter vedrørende administrative byrder.

[27] Oplysninger om mandat samt gruppens forretningsorden kan ses på:

- http://ec.europa.eu/enterprise/regulation/better_regulation/high_level_group_is_en_version.htm.

[28] Se bilag 6.

[29] Formandskabets konklusioner fra Det Europæiske Råds møde i Bruxelles den 7.-8. marts 2007, s.10.

[30] Yderligere oplysninger kan ses i bilag 3: Nationale mål for reduktion af administrative byrder, ultimo 2007.

[31] Meddelelse fra Kommissionen til Rådet, Europa-Parlamentet, det Europæiske Økonomiske og Sociale Udvalg og Regionsudvalget om handlingsprogrammet for reduktion af administrative byrder i Den Europæiske Union, KOM(2007) 23 af 24.1.2007, s.13.

--------------------------------------------------